આ દરમિયાન કામરેજ નજીક મનીષા હોટલ પાસે ટ્રેલર નંબર જીજે 01 ડીએક્સ 0893 ની ટક્કરથી પ્રવીણ તોગડીયાની સ્કોર્પિયો કાર અથડાઈ હતી. જેમાં કારને નુકસાન થયું હતું. જ્યારે તોગડીયાનો બચાવ થયો હતો. પોલિસ દ્વારા તેમને અન્ય કાર મારફતે સૂરત જવાની યવસ્થા કરવામાં આવી હતી. પ્રવીણ તોગડીયાએ આ સંદર્ભે જણાવ્યું હતું કે, મારી સુરક્ષા સાથે ચેડાં કરવામાં આવ્યાં છે. મને યોગ્ય સુરક્ષા આપવામાં આવી નથી. ડ્રાઈવરે ટ્રક રોકી નહોતી. મેં જ ડ્રાઈવરને પકડાવી દીધો છે અને એસપીથી લઈને ઉચ્ચ અધિકારીઓ સાથે પણ વાત કરી લીધી છે. આ ઘટનાની યોગ્ય તપાસ થાય તેવી મારી માગણી છે.